stanford-oval/wikipedia huggingface dataset:
พัก กึน-ฮเย
ประธานาธิบดี (2556–2560) > ปีที่สี่และปีที่ห้า (กุมภาพันธ์ 2559 – มีนาคม 2560) > นโยบายต่างประเทศ > อิหร่าน

ในวันที่ 1 พฤษภาคม พ.ศ. 2559 พักเป็นประธานาธิบดีคนแรกของเกาหลีใต้ที่เยือนอิหร่านเธอเป็นหัวหน้าของคณะผู้แทนจำนวน 236 คน ที่ประกอบไปด้วยนักธุรกิจและนักลงทุน ในช่วงระหว่างการเยือนเตหะราน 3 วัน เพื่อหารือเกี่ยวกับการค้าทวิภาคี และประเด็นอื่นที่มีผลประโยชน์ร่วมกัน  ต่อจากนั้นเธอได้เข้าพบประธานาธิบดีฮัสซัน รูฮานี และได้พูดคุยกับผู้นำสูงสุดอะลี คอเมเนอี ทั้งสองประเทศได้ลงนามในข้อตกลงพื้นฐานทั้ง 19 ฉบับ และได้ขยายความร่วมมือกันในหลายๆส่วน ก่อนหน้านี้ประธานาธิบดีรูฮานี ได้เน้นย้ำว่าอิหร่านและเกาหลีใต้จะต้องส่งเสริมและผลักดันมูลค่าทางการค้าที่มีอยู่ในปัจจุบัน 6 พันล้านเหรียญสหรัฐ เป็น18 ล้านเหรียญสหรัฐ
ประธานาธิบดี (2556–2560) > ปีที่สี่และปีที่ห้า (กุมภาพันธ์ 2559 – มีนาคม 2560) > การเลือกตั้งทั่วไปปี 2559

พักเสียหายอย่างมากจากการพ่ายแพ้การเลือกตั้งทั่วไปในปี 2559 ที่เลือกตั้งเมื่อวันที่ 13 เมษายน พ.ศ. 2559 ซึ่งพรรคแซนูรีสูญเสียที่นั่งสำคัญ และสูญเสียความเป็นพรรคที่มีเสียงข้างมากในรัฐสภา พักถูกวิพากษ์วิจารณ์ว่าเธอมีส่วนเกี่ยวข้องกับการเลือกตั้งในครั้งนี้และในกระบวนการคัดเลือกตัวแทนของพรรค และสมาชิกพรรคแซนูรีคนอื่นกล่าวหาว่ากลึ่มผู้สนับสนุนพักมีส่วนทำให้พรรคพ่ายแพ้ในการเลือกตั้งครั้งนี้ โดยสมาชิกที่จงรักพักดีกับพักมีสภาพย่ำแย่จากการเลือกตั้งในครั้งนี้ ผลการเลือกตั้งครั้งนี้ถูกมองเป็นอุปสรรคในการผ่านร่างข้อเสนอการปฏิรูปทางเศรษฐกิจของพัก, ผลจากการนี้ทำให้หนังสือพิมพ์หัวอนุรักษ์นิยมโชซ็อนอิลโบ ตีพิมพ์บทความถึงพักว่า "ช่วงสภาวะเป็ดง่อยของรัฐบาลพักเริ่มต้นเร็วกว่ารัฐบาลอื่นๆในอดีต"
ประธานาธิบดี (2556–2560) > ความนิยม

ในเดือนกรกฎาคม พ.ศ. 2556 ประชาชนสนับสนุนประธานาธิบดีพัก เกี่ยวกับวิธีการดำเนินการต่างๆ โดยมีคะแนนความนิยมในช่วงดังกล่าวสูงถึง 63 เปอร์เซ็นต์ ซึ่งมากกว่าคะแนนเสียง 53 เปอร์เซ้นต์ที่เธอได้รับมาตอนเลือกตั้งประธานาธิบดี โดยจากการวิเคราะห์ของสื่อว่าที่เธอได้รับคะแนนนิยมมากขนาดนี้เนื่องมาจากนโยบายเกี่ยวกับเกาหลีเหนือ และผลลัพธ์อันเป็นรูปธรรมจากการเยือนสหรัฐอเมริกาและจีน และการวางตัวเป็นกลางถอยห่างจากความขัดแย้งทางการเมืองภายในประเทศ
ในเดือนมกราคม พ.ศ. 2558 คะแนนความนิยมของพักเหลือเพียง 30 เปอร์เซ็นต์ โดยสาเหตุส่วนใหญ่มาจากกรณีเหตุเอ็มวี เซว็อลจม และความขัดแย้งกับเกาหลีเหนือ ต่อมาในเดือนสิงหาคม พ.ศ. 2558 คะแนนความนิยมของพักเพิ่มขึ้นไป 54 เปอร์เซ็นต์จากวิธีการทางการทูตทำให้ลดความขัดแย้งทางการทหารกับเกาหลีเหนือ แต่ผลจากการพ่ายแพ้ในการเลือกตั้งทั่วไปในปี 2559 คะแนนความนิยมของเธอก็ลดมาอยู่ที่ 31.5 เปอร์เซ็นต์ ลดลงถึง 8.1 เปอร์เซ็นต์จากหนึ่งสัปดาห์ก่อนที่จะมีการเลือกตั้ง
ในวันที่ 4 พฤศจิกายน พ.ศ. 2559 คะแนนนิยมของพักเหลือเพียง 4-5 เปอร์เซ็นต์เท่านั้น จากกรณีถูกสอบสวนและเปิดเผยความอื้อฉาวเกี่ยวกับความสัมพันธ์ของเธอกับ ชเว ซุน-ซิล ซึ่งนำไปสู่เหตุอื้อฉาวทางการเมืองเกาหลีใต้ ปี 2559
การจับกุมและถูกคุมขัง

พักถูกจับกุมเมื่อวันที่ 31 มีนาคม พ.ศ. 2560 และถูกไต่สวนเพื่อคุมขังเบื้องต้นที่ศูนย์กักกันโซล ที่อึยวัง จังหวัดคย็องกี ต่อมาวันที่ 17 เมษายน พ.ศ. 2560 พักถูกแจ้งข้อกล่าวหาว่าใช้อำนาจไปในทางมิชอบ, รับสินบน, ขู่เข็ญผู้อื่นและเปิดเผยความลับของทางรัฐ พักให้การปฏิเสธทุกข้อกล่าวหาในระหว่างการสอบปากคำห้ารอบ
การจับกุมและถูกคุมขัง > การพิจารณาคดี

พนักงานอัยการได้ร้องขอต่อศาลให้มีการจำคุกพักเป็นเวลา 30 ปี และต้องชำระค่าปรับเป็นจำนวน 118,500,000,000 ว็อน (110,579,397 ดอลลาห์สหรัฐ)
ในวันที่ 6 เมษายน พ.ศ. 2561 องค์คณะผู้พิพากษาสามคนของศาลแขวงกลางกรุงโซล พิพากษาจำคุกพัก 24 ปี และปรับเป็นเงิน 18,000,000,000 ว็อน (16,798,683 ดอลลาห์สหรัฐ) โดยพิพากษาลงโทษ 16 จาก 18 ข้อหาที่พนักงานอัยการฟ้อง
ในเดือนมิถุนายน พ.ศ. 2561 อดีตผู้อำนวยการหน่วยข่าวกรองกลางเกาหลีจำนวน 3 คน (อี บย็อง-คี, อี บย็อง-โฮ และ นัม แจ-จุน) ซึ่งดำรงตำแหน่งในสมัยรัฐบาลของพัก ถูกตัดสินว่ามีความผิดฐานรับสินบน ซึ่งมีความเกี่ยวข้องกับความอื้อฉาวของประธานาธิบดีพัก โดยพวกเขาเคลื่อนย้ายเงินอย่างผิดกฎหมายจากเงินงบประมาณของหน่วยข่าวกรองกลางไปสู่สำนักประธานาธิบดี โดยเงินจำนวนดังกล่าวถูกพักและคนใกล้ชิดของเธอใช้โดยมิชอบด้วยกฎหมาย โดยเป็นค่าใช้จ่ายส่วนตัวและเพื่อจ่ายสินบน
ข้อขัดแย้ง > บุตรสาวอดีตประธานาธิบดีพัก ช็อง-ฮี

พักถูกเป็นเป้าวิพากวิจารณ์อยู่บ่อยครั้งในฐานะที่มีลักษณะเป็น "บุตรสาวของเผด็จการ (พัก ช็อง-ฮี)"โดยผู้สนับสนุนของประธานาธิบดี อี มย็อง-ปัก เนื่องจากเธอไม่ดำเนินกิจกรรมอันเป็นการสนับสนุนรัฐบาลของอี ซึ่งผลการสำรวจระดับชาติที่สำรวจในเดือนกรกฎาคม พ.ศ. 2555 จัดโดยหนังสือพิมพ์หัวอนุรักษ์นิยมรายงานว่า ผู้ถูกสอบถามจำนวน 59 เปอร์เซ็นต์ตอบว่า ตนไม่เชื่อว่าพักจะมีลักษณะเป็น "บุตรสาวแห่งเผด็จการ" แต่อีก 36 เปอร์เซ็นต์เชื่อว่าพักมีลักษณะเป็นเช่นนั้น สถานะความเป็นเผด็จการของพัก ช็อง-ฮี ถูกเป็นหัวข้อถกเถียงมากขึ้นหลังเกิดวิกฤตการณ์การเงินในเอเชีย พ.ศ. 2540 กลุ่มชนชั้นสูงของพรรคการเมืองแห่งชาติ (จีเอ็นพี) มองเห็นว่าเป็นโอกาสที่จะเปลี่ยนภาพลักษณ์ของอดีตประธานาธิบดีพัก ช็อง-ฮี เสียใหม่ โดยเน้นเรื่องความเจริญเติบโตทางเศรษฐกิจของเกาหลีใต้ในช่วงเวลาดังกล่าว ทำให้มุมมองของสาธารณชนเกี่ยวกับเขาค่อยๆเปลี่ยนไปในทางที่ดีขึ้น
ระหว่างการให้สัมภาษณ์ผ่านสถานีโทรทัศน์ช็องจู พักให้ความเห็นเกี่ยวกับท่าทีของเธอที่มีต่อกรณีรัฐประหาร 16 พฤษภาคม ของบิดาเธอว่า "เป็นการปฏิวัติเพื่อรักษาชาติ" เธอกล่าวต่อไปว่า "ฉันไม่คิดว่านักการเมืองจะต้องมาถกเถียงหรือต่อสู้กันเกี่ยวกับการรัฐประหาร 16 พฤษภาคมว่า มันคือการปฏิวัติ หรือ รัฐประหาร" ในเดือนกรกฎาคม พ.ศ. 2555 ผลสำรวจของผู้ถูกสำรวจ 50 เปอร์เซ็นต์ ว่าพวกเขาไม่เห็นด้วยกับพัก ที่ประเมินว่าการรัฐประหาร 16 พฤษภาคม ของบิดาเธอ เป็นสิ่งที่หลีกเลี่ยงไม่ได้ การรัฐประหารเป็นทางเลือกที่ดีที่สุด และเป็นการตัดสินใจที่สมควรจะกระทำที่สุด ส่วนที่เหลืออีก 37 เปอร์เซ็นต์ เห็นด้วยกับการประเมินของพัก ส่วนผลสำรวจของสำนักอื่นที่สำรวจขึ้นในเดือนกรกฎาคม พ.ศ. 2555 ระบุว่า ผู้ตอบแบบสอบถามจำนวน 42 เปอร์เซ็นต์เห็นด้วยกับเธอว่าการรัฐประหาร 16 พฤษภาคม ของบิดาเธอ เป็นสิ่งที่หลีกเลี่ยงไม่ได้ ในขณะที่อีก 46 เปอร์เซ็นต์ ไม่เห็นด้วยกับเธอ
เพราะว่าพักรับมรดกภูมิภาคนิยมและแรงสนับสนุนอย่างแข็งแกร่งจากบุคคลในยุคเดียวกับบิดาเธอ รวมทั้งมรดกในเรื่องความสำเร็จทางเศรษฐกิจที่บิดาของเธอดำเนินนโยบายไว้ ทำให้ฝ่ายตรงข้ามของพักใช้ส่วนนี้ในการวิพากษ์วิจารณ์เธอ
ข้อขัดแย้ง > ข้อกล่าวหาเกี่ยวกับกองทุนบูอิล

พักเผชิญกับการถูกวิพากษ์วิจารณ์เกี่ยวกับกองทุนการศึกษาจ็องซู ซึ่งเป็นกองทุนเพื่อการศึกษา ซึ่งเป็นที่รู้จักในชื่อเดิมว่า บูอิล (ชื่อมาจากหนังสือพิมพ์ ปูซานอิลบู) ซึ่งบิดาของเธอเคยเป็นประธานกองทุน และต่อมาเธอก็ได้รับตำแหน่งประธานกองทุน ซึ่งเจ้าของเดิมได้กล่าวอ้างในศาลว่ามีการบีบบังคับให้เขามอบกองทุนดังกล่าวให้บิดาของเธอ
แหล่งข้อมูลอื่น

"Star Rises for Daughter of South Korea", The Washington Post, 15 March 2005.
"South Korean 'swordsman' leads prosecution against impeached ex-leader Park", Reuters, 23 May 2017.
| ด ค กประธานาธิบดีเกาหลีใต้ |
| --- | --- | --- | --- |
|  |  อี ซึง-มัน  โฮ จ็อง  ยุน โบ-ซ็อน  พัก ช็อง-ฮี  ชเว กยู-ฮา  ช็อน ดู-ฮวัน  โน แท-อู  คิม ย็อง-ซัม  คิม แด-จุง  โน มู-ฮย็อน  โค กุน  อี มย็อง-บัก  พัก กึน-ฮเย  ฮวัง กโย-อัน  มุน แจ-อิน  ยุน ซ็อก-ย็อล  |  อี ซึง-มัน  โฮ จ็อง  ยุน โบ-ซ็อน  พัก ช็อง-ฮี  ชเว กยู-ฮา  ช็อน ดู-ฮวัน  โน แท-อู  คิม ย็อง-ซัม  คิม แด-จุง  โน มู-ฮย็อน  โค กุน  อี มย็อง-บัก  พัก กึน-ฮเย  ฮวัง กโย-อัน  มุน แจ-อิน  ยุน ซ็อก-ย็อล  |  |
ตัวเอียง หมายถึงผู้รักษาการในตำแหน่งประธานาธิบดี
ประธานาธิบดี พัก กึน-ฮเย (ตรงกลาง) ยิ้มและแสดงรูปภาพที่วาดโดยเด็กสาวที่ช็องวาแด, โซล, ใน งานวันเด็กแห่งชาติ 5 พฤษภาคม พ.ศ. 2556
พัก กึน-ฮเย พบประกับ ประธานาธิบดีสหรัฐอเมริกา บารัก โอบามา ในการพบปะทวิภาค วันที่ 7 พฤษภาคม พ.ศ. 2556
พัก กึน-ฮเย และ บารัค โอบามา ประธานาธิบดีสหรัฐฯ 25 เมษายน 2557
พัก กึน-ฮเย กับประธานาธิบดี จิลมา รูเซฟ แห่งบราซิล
พัก กึน-ฮเย ได้รับการต้อนรับจาก นายโมฮัมหมัด เรซา เนมัทซาเด รัฐมนตรีว่าการกระทรวงอุตสาหกรรมที่ สนามบินเมห์ราบัด
คะแนนความนิยมของประธานาธิบดี พัก กึน-ฮเย
คะแนนความนิยมของประธานาธิบดี พัก กึน-ฮเย แบ่งตามช่วงอายุ
ฮีโร่ขี้อาย หัวใจไฟเตอร์

| --- | --- |
ฮีโร่ขี้อาย หัวใจไฟเตอร์

SHY
แนว: โลดโผน ซูเปอร์ฮีโร
มังงะ
เขียนโดย: บูกิมิ มิกิ
สำนักพิมพ์: อากิตะโชเต็ง
สำนักพิมพ์ภาคภาษาไทย: เนชั่น เอ็ดดูเทนเมนท์
ในเครือ: โชเน็งแชมเปียนคอมิกส์
นิตยสาร: โชเน็งแชมเปียนรายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 1 สิงหาคม พ.ศ. 2562 – ปัจจุบัน
จำนวนเล่ม: 24 (ญี่ปุ่น) 4 (ไทย)
อนิเมะโทรทัศน์
กำกับโดย: มาซาโอมิ อันโด
เขียนบทโดย: ยาซูฮิโระ นากานิชิ
ดนตรีโดย: ฮินาโกะ สึบากิยามะ
สตูดิโอ: เอตบิต
ถือสิทธิ์โดย: มิวส์ คอมมิวนิเคชัน
เครือข่าย: ทีวีโตเกียว
เครือข่ายภาษาไทย: มิวส์ ไทยแลนด์ มิวส์ เอเชีย
ฉาย:  3 ตุลาคม พ.ศ. 2566  –  24 กันยายน พ.ศ. 2567
ตอน: 24
 สถานีย่อยการ์ตูนญี่ปุ่น
ฮีโร่ขี้อาย หัวใจไฟเตอร์ (SHY) เป็นซีรีส์มังงะแนวซูเปอร์ฮีโรญี่ปุ่น แต่งเรื่องและวาดภาพโดยบูกิมิ มิกิ ตีพิมพ์เป็นนิตยสารโชเน็งแชมเปียนรายสัปดาห์ นิตยสารมังงะแนวโชเน็งของสำนักพิมพ์อากิตะโชเต็งตั้งแต่เดือนสิงหาคม พ.ศ. 2562 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 24 เมื่อเดือนพฤษภาคม พ.ศ. 2567 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ซีรีส์อนิเมะโทรทัศน์ดัดแปลงผลิตโดยสตูดิโอเอตบิต ออกอากาศตั้งแต่เดือนตุลาคมถึงธันวาคม พ.ศ. 2566 ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2567
เรื่องราวเกี่ยวกับโมมิจิยามะ เทรุ ผู้มีฐานะเป็นฮีโรของประเทศญี่ปุ่นชื่อชายย์ ต่อสู้ร่วมกับฮีโรจากประเทศต่าง ๆ ทั่วโลกเพื่อขจัดเหล่าร้ายและรักษาสันติภาพของโลก ในขณะเดียวกันชายย์ก็พยายามจะควบคุมความขี้อายขั้นรุนแรงของตนเอง พร้อมกับรับมือความกลัวและความไม่แน่นอนที่มาพร้อมกับการเป็นฮีโร เธอร่วมมือกับเหล่าเพื่อนร่วมงานที่เป็นฮีโร ได้แก่ สตาร์ดัสท์ เซ็นจูรี่ เลดี้แบล็ก หมิงหลง และสปิริตส์ผู้เป็นทั้งครูฝีกและเพื่อนสนิท
แหล่งข้อมูลอื่น

เว็บไซต์ทางการของมังงะ ที่อากิตะโชเต็ง (ญี่ปุ่น)
เว็บไซต์ทางการของอนิเมะ (ญี่ปุ่น)
อนิเมะ ฮีโร่ขี้อาย หัวใจไฟเตอร์ ที่มิวส์ ไทยแลนด์
ฮีโร่ขี้อาย หัวใจไฟเตอร์ (มังงะ) ที่เครือข่ายข่าวอนิเมะ
ฮิโรยูกิ อิเกอูจิ

| ฮิโรยูกิ อิเกอูจิ |
| --- | --- |
อิเกอูจิใน ค.ศ. 2022
เกิด:  (1976-11-24) พฤศจิกายน 24, 1976 (47 ปี) จังหวัดอิบารากิ ประเทศญี่ปุ่น
อาชีพ: นักแสดง
ปีปฏิบัติงาน: ค.ศ. 1997–ปัจจุบัน
ส่วนสูง: 1.76 m (5 ft 9 1⁄2 in)
ฮิโรยูกิ อิเกอูจิ (ญี่ปุ่น: 池内 博之; โรมาจิ: Ikeuchi Hiroyuki; เกิดเมื่อวันที่ 24 พฤศจิกายน ค.ศ. 1976) เป็นนักแสดงชาวญี่ปุ่น มารดาของอิเกอูจิเป็นชาวเอลซาวาดอร์ และบิดาเป็นชาวญี่ปุ่น อิเกอูจิเป็นนักแสดงชาวญี่ปุ่นตั้งแต่ ค.ศ. 1997 จนถึงปัจจุบัน
ผลงาน > ภาพยนตร์

Tokimeki Memorial (1997)
Dream Studium (1997)
Blues Harp (1999)
Charisma (1999)
Space Travelers (2000)
Chicken Heart (2002)
The Boat to Heaven (2003)
Karaoke Terror (2003)
Warau Iemon (2004)
Female (2005)
Hazard (2005)
Love My Life (2006)
Dolphine Blue (2007)
ยิปมัน เจ้ากังฟูสู้ยิบตา (2008)
ผ่าคดีลับทีมผ่าตัดบาติสต้า (2008)
The Handsome Suit (2008)
Otonari (2009)
ยามาโต้กู้จักรวาล (2010)
ศึกอัศวินวัชระถล่มวิหารนรก (2013)
S The Last Policeman - Recovery of Our Future (2015)
ใหญ่・ปล้น・ฟัด (2016)
Manhunt (2017)
Eating Women (2018)
The Battle: Roar to Victory (2019)
Limbo (2021)
Yaksha: Ruthless Operations (2022), Yoshinobu Ozawa
Sadako DX (2022), Kenshin
Lightning Over the Beyond (2022)
ผลงาน > ละครโทรทัศน์

จีทีโอ คุณครูพันธุ์หายาก (1998)
Beautiful Life (1999)
Shinsengumi! (2004) - Kusaka Genzui
Tatta Hitotsu no Koi (2006)
Sengoku Jieitai: Sekigahara no Tatakai (2006)
Bambino (2007)
ยาเอะ ยอดหญิงซะมุไร (2013) - Kajiwara Heima
HERO 2 (2014)
จอมโจรปริศนา ยามะเนโกะ (2016) - Katsuaki Inui
24 เจแปน (2020) - Takumi Nanjō
แหล่งข้อมูลอื่น

เว็บไซต์ทางการ
ฮิโรยูกิ อิเกอูจิ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  สหรัฐ  ญี่ปุ่น 
อื่น ๆ:  IdRef
เกาะระ

| ภูมิศาสตร์ |
| --- | --- |
ที่ตั้ง: ทะเลอันดามัน
พื้นที่: 19.5 ตารางกิโลเมตร (7.5 ตารางไมล์)
การปกครอง
 ไทย
จังหวัด: พังงา
อำเภอ: เกาะคุระบุรี
ตำบล: เกาะพระทอง
ข้อมูลอื่น ๆ
เขตเวลา: UTC+07:00
รหัสไปรษณีย์: 82150


 พื้นที่ชุ่มน้ำแรมซาร์
ชื่อที่ขึ้นทะเบียน: หมู่เกาะระ-เกาะพระทอง
ขึ้นเมื่อ: 12 สิงหาคม พ.ศ. 2556
เลขอ้างอิง: 2153
 
 
เกาะระ เป็นเกาะในตำบลเกาะพระทอง อำเภอคุระบุรี จังหวัดพังงา เป็นส่วนหนึ่งของพื้นที่ชุ่มน้ำเกาะระ-เกาะพระทอง ที่มีลักษณะภูมิประเทศเป็นชายฝั่งยุบตัว
เกาะระมีพื้นที่ 19.5 ตารางกิโลเมตร เป็นเกาะที่วางตัวในแนวทิศเหนือ-ใต้ มีความลาดชันสูง มียอดเขาสูงจากระดับน้ำทะเล 235 เมตร ด้านทิศตะวันตกมีหาดทรายเป็นแนวยาวด้านทิศเหนือและทิศใต้เป็นแหล่งที่มีแนวปะการังน้ำตื้นที่สมบูรณ์ เป็นเกาะที่มีพื้นที่ราบและเคยผ่านการทำเหมืองแร่มาก่อนทำให้ดินเป็นทรายไม่เหมาะทำการเกษตรกรรม ด้านตะวันออกของเกาะส่วนใหญ่เป็นป่าชายเลนมีลำคลองผ่ากลางพื้นที่ในแนวเหนือ-ใต้ เป็นเกาะที่มีเต่าขึ้นมาวางไข่มากบริเวณชายหาดด้านทิศตะวันตก เกาะมีอ่าวเล็ก ๆ กว่า 10 อ่าว เช่น อ่าวกุนิง อ่าวตาด อ่าวลูกตุ้ม อ่าวสน อ่าวตังหน อ่าวรังนก อ่าวทึง อ่าวนุ้ย อ่าวเส้ง อ่าวน้ำจืด
พันธุ์ไม้และสัตว์

พันธุ์ไม้ที่พบได้แก่ บนเขาสูงมีต้นไม้หนาแน่น เช่น ไม้ตะเคียนสะย้า ตะเคียนชันตาแมว ไข่เขียว กระบาก ยูงหรือชนิดอื่น ๆ ไม่ว่าจะเป็นตีนเป็ดแดง ขนุนนกจิกนมหิน รัก ฯลฯ ด้านล่างรกทึบด้วยจำพวกหวาย ปาล์ม ไม้ไผ่ ไม้พุ่ม และเถาวัลย์ชนิดต่าง ๆ ส่วนพื้นที่เขาลาดชันเรื่อยลงมาถึงพื้นล่าง มีพรรณไม้เด่นเช่น ยางเสียน ยางมันหมู พะยอม ตะเคียนทอง ตะเคียนทราย เหรียง รักเขา มะปริง มะส้าน เลือดกวาง มะไฟป่าสกุลข่าลิง สกุลส้มกุ้ง กะพ้อ เตย ฯลฯ
เกาะระมีสัตว์ป่าและสัตว์ใกล้สูญพันธุ์จำนวนมาก จากการสำรวจเบื้องต้นพบว่า มีสัตว์เลี้ยงลูกด้วยนม เช่น กวางป่า หมูป่า ค่างแว่นถิ่นใต้ ลิงแสม อีเห็นธรรมดา นากใหญ่ขนเรียบ นิ่ม กระรอกท้องแดง กระรอกปลายหางดำ ค้างคาวแม่ไก่เกาะ บ่าง และหนูเกาะ
นกที่พบ ได้แก่ นกตะกรุม นกพญาปากกว้างท้องแดงนกเงือกกรามช้าง นกเงือกหัวหงอก เป็ดผีเสื้อเป็ดแดง นกกาน้ำเล็ก นกยางทะเล นกยางกรอกพันธุ์จีน นกยางโทนใหญ่ นกออก เหยี่ยวแดงนกอีก๋อยเล็ก นกหัวโตทรายเล็ก นกหัวโตทรายใหญ่ นกนางนวลแกลบท้ายทอยดำ นกกะปูดใหญ่ นกจาบคาหัวสีส้ม นกจาบคอสีฟ้า นกแก๊กนกกก นกนางแอ่นบ้าน นกนางแอ่นแปซิฟิกและอื่น ๆ รวม 106 ชนิด
สัตว์เลื้อยคลานพบ ตะกวด เหี้ย งูเหลือม งูพังกา งูลายสอใหญ่จิ้งเหลนบ้าน เต่าหับ เต่าดำ ที่น่าสนใจที่สุดคือเต่ามะเฟือง เต่าหญ้า และเต่าตนุ ที่จะขึ้นมาวางไข่ช่วงเดือนพฤศจิกายนถึงเดือนมกราคมของทุกปี
พันธุ์ปลาที่พบ เช่น ปลาสีเสียด ปลากะพงข้างปาน ปลาตะกรับ ปลาปักเป้า ปลากระทุงเหวปากแดง ปลากะพงแดง ปลากดทะเล ปลาสีกุน รวมทั้งปลาที่อยู่ในแนวปะการังเช่น ปลาสิงโต ปลากะรังลายขวางจุดน้ำเงินปลากะพง ปลาผีเสื้อ ปลาสลิดหิน ปลาการ์ตูนส้มขาว ปลาขี้ตังเบ็ดฟ้า ฯลฯ
ฮู่

แผ่นฮู่ป่าน (แผ่นป้ายเตือนความจำ) จัดแสดง ณ พิพิธภัณฑสถานมณฑลเจียงซี (Jiangxi Provincial Museum).
ฮู่  (จีน: 笏; พินอิน: hù) หรือบางครั้งเรียกว่า ฮู่ป่าน (จีน: 笏板) คือ แผ่นป้ายเตือนความจำของเหล่าขุนนางจีนสมัยโบราณ เทียบได้กับสมุดจดบันทึกที่ต้องถือพกติดตัวไปทุกครั้งที่มีการเรียกเข้าประชุม ถวายรายงานเหตุบ้านการเมืองต่าง ๆ ต่อเบื้องพระพักตร์พระเจ้าแผ่นดินจีนในพระราชวัง ซึ่งเหล่าขุนนางทั้งหลายจะใช้สองมือยกแผ่น "ฮู่ป่าน" นี้ขึ้นสูงระดับหน้าตอนถวายรายงาน โดยบนแผ่นป้ายนี้อาจมีการเขียนบันทึกเนื้อหาที่ต้องการจะกราบทูล และเมื่อกราบทูลเสร็จเรียบร้อยแล้วก็จะเก็บเหน็บไว้ที่เอว ซึ่งรวมถึงใช้จดบันทึกพระราชประสงค์ หรือพระราชดำรัสต่าง ๆ ของพระเจ้าแผ่นดินจีน เปรียบเสมือนแผ่นป้ายกันลืมชิ้นสำคัญของเหล่าขุนนางจีน โดยการถือฮู่ป่านนี้จะมีใช้เฉพาะสำหรับขุนนางและผู้มียศถาบรรดาศักดิ์เท่านั้น คนทั่วไปไม่สามารถถือครองนับเป็นความผิดฐานละเมิด น่าจะมีการใช้ ฮู่ป่าน ก่อนยุคสมัยยุควสันตสารท ราวราชวงศ์ชาง หรือราชวงศ์โจวตะวันตก ซึ่งในอดีตนับตั้งแต่พระเจ้าแผ่นดินจีนลงมาจนถึงขุนนางต่างมีธรรมเนียมกำหนดถือครองฮู่ป่าน โดยอาศัยความต่างในเรื่องของวัสดุที่ใช้ทำ เป็นตัวกำหนดความต่างของสถานะบรรดาศักดิ์ เมื่อถึงสมัยราชวงศ์ชิง เนื่องจากมีความต่างในเรื่องของขนบธรรมเนียบประเพณี การใช้ฮู่ป่านจึงได้ถูกยกเลิก ไม่มีการถือใช้อีกต่อไป แต่โดยยังคงใช้กันต่อมาของนักบวชลัทธิเต๋าและนักบวชลัทธิชินโตในการประกอบพิธีกรรมของศาสนาชาวบ้านจีนและลัทธิเต๋า และชินโต จนถึงปัจจุบัน นอกจากนี้โดยเกาหลี ญี่ปุ่น และเวียดนามซึ่งรับวัฒนธรรมและธรรมเนียมจากจีนโบราณอย่างเข้มข้นล้วนใช้แผ่นฮู่ป่านในพิธีกรรมของราชสำนักเช่นเดียวกัน
ประติมานวิทยา

ในทางประติมานวิทยาของกิมซิ้นในศาสนาชาวบ้านจีนและลัทธิเต๋า เทพเจ้าและเทพนารีชั้นผู้ใหญ่มักทรงแผ่นป้ายนี้ในพระหัตถ์เสมอ เช่น ไฉ่สิ่งเอี้ย ฮก ลก ซิ่ว พระหลักเมือง จุ้ยบ้วยเนี้ย เจ้าแม่เขาไท่ และ เจ้าแม่คงคาจีน แสดงถึงการประทานพรด้านอำนาจราชศักดิ์และบารมีมอบให้แก่ผู้สักการะผู้บูชา
เคตาโร

เคตาโร อาจหมายถึง
เคตาโร อาริมะ - นักวาดการ์ตูนชาวญี่ปุ่น
เคตาโร อิเกตานิ - นักถ่ายภาพชาวญี่ปุ่น
อุราชิมะ เคทาโร่ - ตัวละครจากการ์ตูนเรื่อง บ้านพักอลเวง
เคิร์ต อัลเบิร์ต

เคิร์ต อัลเบิร์ตในปี ค.ศ. 1985
เคิร์ต อัลเบิร์ต (เกิดเมื่อวันที่ 28 มกราคม ค.ศ. 1954 ที่เมืองนูเรมเบิร์ก ประเทศเยอรมนี – เสียชีวิตเมื่อวันที่ 28 กันยายน ค.ศ. 2010 ที่เมืองแอร์ลังเงิน, ประเทศเยอรมนี) เป็นนักปีนเขาและช่างภาพจากประเทศเยอรมนี เคิร์ต อัลเบิร์ตเริ่มปีนเขาตั้งแต่ปี ค.ศ. 1968 หรือตั้งแต่อายุ 14 ปี และในปี ค.ศ. 1986 เคิร์ต อัลเบิร์ตเป็นครูสอนคณิตศาสตร์และฟิสิกส์
อัลเบิร์ตได้ประสบอุบัติเหตุจากการปีนเขา เมื่อวันที่ 26 กันยายน ค.ศ. 2010 ด้วยความสูง 18 เมตร (59 ฟุต) ขณะที่อัลเบิร์ตถ่ายรูป ผ่านไปสองวันหลังจากประสบอุบัติเหตุ อัลเบิร์ตก็เสียชีวิตลงที่โรงพยาบาลในเมืองแอร์ลังเงิน
หนังสือ

Kn Tr Benoit (Herausgeber). Kurt Albert. ISBN 3-930650-15-0.
Albert, Kurt (2005). Fight gravity. Klettern im Frankenjura. tmms-verlag. ISBN 3-930650-16-9.
แหล่งข้อมูลอื่น

Homepage of Kurt Albert เก็บถาวร 2020-09-22 ที่ เวย์แบ็กแมชชีน
Portrait of Kurt Albert bergleben.de
Gedenkfeier an der "Glatten Wand" Abschied von Kurt Albert
Kurt Albert stirbt nach Sturz an Klettersteig
Kurt Albert is dead. Goodbye to a climbing legend
เทศบาลตำบลฟากท่า

| เทศบาลตำบลฟากท่า |
| --- | --- |
เทศบาลตำบล
ทต.ฟากท่าที่ตั้งสำนักงานเทศบาลตำบลฟากท่า
พิกัด: 17°59′38.1″N 100°52′37.0″E﻿ / ﻿17.993917°N 100.876944°E﻿ / 17.993917; 100.876944
ประเทศ:  ไทย
จังหวัด: อุตรดิตถ์
อำเภอ: ฟากท่า
จัดตั้ง:  • 15 ตุลาคม 2499 (สุขาภิบาลฟากท่า)  • 25 พฤษภาคม 2542 (ทต.ฟากท่า)
พื้นที่
 • ทั้งหมด: 0.45 ตร.กม. (0.17 ตร.ไมล์)
ประชากร (2564)
 • ทั้งหมด: 721 คน
 • ความหนาแน่น: 1,602.22 คน/ตร.กม. (4,149.7 คน/ตร.ไมล์)
รหัส อปท.: 05530505
ที่อยู่ สำนักงาน: เลขที่ 209/9 หมู่ที่ 9 ตำบลฟากท่า อำเภอฟากท่า จังหวัดอุตรดิตถ์ รหัสไปรษณีย์ 13250
เว็บไซต์: www.fakthacity.go.th
 ส่วนหนึ่งของสารานุกรมประเทศไทย
เทศบาลตำบลฟากท่า เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 9 ตำบลฟากท่า และพื้นที่บางส่วนของหมู่ 3 ตำบลสองคอน ในอำเภอฟากท่า จังหวัดอุตรดิตถ์ เดิมมีฐานะเป็นสุขาภิบาลฟากท่าที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลฟากท่ามีประชากร 721 คน เป็นเทศบาลที่มีประชากรน้อยที่สุดเป็นอันดับสองในประเทศไทยและเป็นเทศบาลที่มีพื้นที่น้อยที่สุดเป็นอันดับสองในประเทศไทย
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอฟากท่า พื้นที่เทศบาลอยู่ห่างจากศาลากลางจังหวัดอุตรดิตถ์ประมาณ 119 กิโลเมตร อยู่ห่างจากกรุงเทพมหานครประมาณ 556 กิโลเมตรตามทางรถยนต์ ด้านใต้ของเขตเทศบาลมีแม่น้ำปาดไหลผ่าน มีพื้นที่รับผิดชอบทั้งหมด 0.45 ตารางกิโลเมตรหรือคิดเป็น 281.25 ไร่ แบ่งเขตการปกครองออกเป็น 2 ชุมชน คือ ชุมชนวังขวัญ และชุมชนบ้านบุ่ง ซึ่งแต่ละชุมชนได้จัดรูปแบบการดูแลความสงบเรียบร้อยออกเป็นคุ้มทั้งหมด 12 คุ้ม ซึ่งแต่ละคุ้มจะมีหัวหน้าคุ้มเพื่อเป็นตัวแทนประชาชนในการติดต่อประสานกับส่วนราชการ
แหล่งข้อมูลอื่น

เว็บไซต์เทศบาลตำบลฟากท่า
| ด ค กองค์กรปกครองส่วนท้องถิ่นระดับล่างในจังหวัดอุตรดิตถ์ |
| --- | --- | --- |
| เทศบาลเมือง |  อุตรดิตถ์  |  |
| เทศบาลตำบล |  คุ้งตะเภา  งิ้วงาม  จริม  ตรอน  ทองแสนขัน  ท่าปลา  ท่าสัก  ท่าเสา  ทุ่งยั้ง  น้ำปาด  น้ำริด  ในเมือง  บ้านเกาะ  บ้านแก่ง  บ้านโคก  บ้านด่านนาขาม  ป่าเซ่า  ผาจุก  พระเสด็จ  ฟากท่า  ร่วมจิต  วังกะพี้  ศรีพนมมาศ  หัวดง  หาดกรวด  |  |
| องค์การบริหารส่วนตำบล |  ข่อยสูง  ขุนฝาง  คอรุม  ชัยจุมพล  ด่านแม่คำมัน  เด่นเหล็ก  ถ้ำฉลอง  ท่าปลา  ท่าแฝก  ท่ามะเฟือง  ท่าสัก  นาขุม  นางพญา  นานกกก  นายาง  นาอิน  น้ำไคร้  น้ำไผ่  น้ำพี้  น้ำหมัน  น้ำอ่าง  ในเมือง  บ่อทอง  บ่อเบี้ย  บ้านแก่ง  บ้านโคน  บ้านด่าน  บ้านด่านนาขาม  บ้านดารา  บ้านฝาย  บ้านเสี้ยว  บ้านหม้อ  ป่าคาย  ผักขวง  ผาเลือด  ไผ่ล้อม  ฝายหลวง  พญาแมน  ฟากท่า  ม่วงเจ็ดต้น  แม่พูล  ร่วมจิต  ไร่อ้อย  วังดิน  วังแดง  สองคอน  สองห้อง  แสนตอ (อำเภอเมืองอุตรดิตถ์)  แสนตอ (อำเภอน้ำปาด)  ห้วยมุ่น  หาดงิ้ว  หาดล้า  หาดสองแคว  |  |
เพชรบุรี (แก้ความกำกวม)

เพชรบุรี อาจหมายถึง:
จังหวัดเพชรบุรี
อำเภอเมืองเพชรบุรี
เทศบาลเมืองเพชรบุรี
แม่น้ำเพชรบุรี
ถนนเพชรบุรี
โรงเรียนเพชรบุรี
สโมสรฟุตบอลเพชรบุรี
สถานีรถไฟเพชรบุรี
สถานีเพชรบุรี (รถไฟฟ้ามหานคร)
วัดเพชรบุรี อำเภอปราสาท จังหวัดสุรินทร์
เพชรตาแมว (แก้ความกำกวม)

เพชรตาแมว สามารถหมายถึง
เพชรตาแมว  อัญมณี หรือ พลอย คริโซเบริล (Chrysoberyl)
เพชรตาแมว ละครโทรทัศน์แนวสยองขวัญ กำกับการแสดงโดย นิรัตติศัย กัลย์จาฤก
เพชรตาแมว บทประพันธ์ของ ประดิษฐ์ กัลย์จาฤก
เพชรตาแมว ภาพยนตร์ท่ีออกฉายปี พ.ศ. 2515 กำกับการแสดงโดย ประดิษฐ์ กัลย์จาฤก
เครือออน

| เครือออน |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
สกุล:: Congea
สปีชีส์:: Congea tomentosa
ชื่อทวินาม
Congea tomentosa Roxb.

ช่อม่วง ดอกไม้ประจำโรงเรียนปัว อำเภอปัว จังหวัดน่าน
เครือออน, พวงประดิษฐ์, ช่อม่วง ชื่อวิทยาศาสตร์:  Congea tomentosa อยู่ในวงศ์ Lamiaceae  เป็นไม้เถาขนาดใหญ่ เลื้อยพันบนต้นไม้อื่น ลำต้นมีขนนุ่ม ดอกช่อออกตามปลายกิ่ง สีชมพูอมม่วง ใบบดอังไฟให้ร้อน พอกบริเวณถูกสัตว์มีพิษ ทั้งต้นต้ำน้ำดื่มแก้ไอ ขับปัสสาวะ
เครือห้าต่อเจ็ด

| เครือห้าต่อเจ็ด |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Vitales
วงศ์:: Vitaceae
สกุล:: Tetrastigma
สปีชีส์:: T.  serrulatum'
ชื่อทวินาม
Tetrastigma serrulatum 

เครือห้าต่อเจ็ด ชื่อวิทยาศาสตร์:  Tetrastigma serrulatum อยู่ในวงศ์ Vitaceae เป็นไม้เถาเนื้อแข็ง ลำต้นกลม มีมือจับ ใบประกอบ ผลค่อนข้างกลม ผลอ่อนสีเขียว แก่แล้วเป็นสีม่วงดำ มี 1-3 เมล็ด ดอกและยอดอ่อนกินเป็นผัก
เพชรตาแมว (บทประพันธ์)

เพชรตาแมว เป็นบทประพันธ์ของ สมสุข กัลย์จาฤก ศิลปินแห่งชาติสาขาศิลปะการแสดง(ละครวิทยุ-ละครโทรทัศน์) ผู้ก่อตั้ง'กันตนา'ร่วมกับสามี ประดิษฐ์ กัลย์จาฤก ที่เดิมทีเขียนขึ้นเพื่อใช้เป็นบทละครวิทยุของคณะละครกันตนา "เพชรตาแมว" เป็นบทประพันธ์แนวตื่นเต้น สยองขวัญ ที่กรมส่งเสริมวัฒนธรรม กระทรวงวัฒนธรรม ยกย่องให้เป็นขุมทรัพย์แห่งปัญญาและจินตนาการไร้ขอบเขต จัดเป็นงานศิลปะแห่งการประพันธ์ชั้นครูที่สามารถใช้เป็นคู่มือเพื่อการศึกษาได้เป็นอย่างดี ถ้าพูดถึงผลงานตั้งแต่อดีตถึงปัจจุบัน "เพชรตาแมว" นับว่าเป็นหนึ่งในผลงานเด่นของกันตนาที่ได้รับความนิยมอย่างต่อเนื่องไม่ว่าจะเป็นละครวิทยุ ภาพยนตร์ หรือ ละครโทรทัศน์ นอกจากนั้นก็ยังเคยถูกนำไปตีพิมพ์เป็นพ็อกเก็ตบุ๊คออกจำหน่ายโดยสำนักพิมพ์ศิลปาบรรณาคาร
นวนิยายเรื่อง"เพชรตาแมว"เคยเป็นละครวิทยุที่ได้รับความนิยมอย่างแพร่หลายในอดีต ก่อนที่จะถูกนำมาสร้างเป็นภาพยนตร์ ถึงสองครั้งด้วยกัน ครั้งแรกเมื่อปีพ.ศ. 2515 ถูกสร้างเป็นภาพยนตร์ 35 มม. พากย์เสียงในฟิล์ม นำแสดงโดย ไพโรจน์ ใจสิงห์, นัยนา ชีวานันท์, มานพ อัศวเทพ, ล้อต๊อก และสีเทา สร้างโดยการร่วมมือกันระหว่างละโว้ภาพยนตร์และกันตนา โดยมีพระเจ้าวรวงศ์เธอ พระองค์เจ้าอนุสรมงคลการเป็นผู้อำนวยการสร้าง และกำกับการแสดงโดยประดิษฐ์ กัลย์จาฤก และครั้งที่สองเมื่อปี พ.ศ. 2532 เรื่องราวของแมวตาเพชร ถูกนำมาเล่าใหม่บนแผ่นฟิล์มโดยบริษัทสยามโปรโมชั่น กำกับการแสดงโดย บารมี และนำแสดงโดย ยุรนันท์ ภมรมนตรี ธิดา ธีรรัตน์ อภิชาติ หาลำเจียก ราตรี วิทวัส โกวิท วัฒนกุล และ ดามพ์ ดัสกร
ในปี พ.ศ. 2542  บ. กันตนา วิดีโอ โปรดักชั่น จำกัดนำมาสร้างเป็นละครโทรทัศน์ฟอร์มใหญ่โดยใช้ชื่อเดิมคือ เพชรตาแมว พร้อมกับการนำเอาเทคนิคใหม่ๆมาใช้ในการถ่ายทำเพื่อเพิ่มความตื่นตาตื่นใจและสมจริงมากยิ่งขึ้น ผลงานการกำกับการแสดงของนิรัตติศัย กัลย์จาฤก นำแสดงโดยศุภวัฒน์ อ่ำประสิทธิ์และวรรัตน์ สุวรรณรัตน์ออกอากาศในช่วงหลังข่าวภาคค่ำทางช่อง 5
และในปี พ.ศ. 2562  บ. กันตนา วิดีโอ โปรดักชั่น จำกัด ได้นำเอาบทประพันธ์เรื่อง "เพชรตาแมว" มาเล่าใหม่ด้วยมุมมองใหม่พร้อมกับปรับเนื้อหาของเรื่องใหม่แต่ยังคงไว้ซึ่งตำนานอาถรรพ์ของแมวตาเพชร โดยสร้างเป็นละครโทรทัศน์จากบทประพันธ์ของ กันตา / เอื้องอรุณ เรื่อง "พชรมนตรา" กำกับการแสดงโดย อนุวัฒน์ ถนอมรอด นำแสดงโดย ศุกลวัฒน์ คณารศ, เมลดา สุศรี ออกอากาศทางช่อง 7
อำเภอบ้านแหลม

| อำเภอบ้านแหลม |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Laem
ฝูงวาฬบรูด้าในอ่าวบางตะบูน
คำขวัญ: วัดเขาตะเคราศักดิ์สิทธิ์ หลวงพ่อสัมฤทธิ์คู่บ้าน ถิ่นฐานหอยแครง สู่แหล่งเกลือดี เขียวขจีป่าชายเลน
แผนที่จังหวัดเพชรบุรี เน้นอำเภอบ้านแหลม
พิกัด: 13°12′2″N 99°58′49″E﻿ / ﻿13.20056°N 99.98028°E﻿ / 13.20056; 99.98028
ประเทศ:  ไทย
จังหวัด: เพชรบุรี
พื้นที่
 • ทั้งหมด: 189.885 ตร.กม. (73.315 ตร.ไมล์)
ประชากร (2564)
 • ทั้งหมด: 52,847 คน
 • ความหนาแน่น: 278.31 คน/ตร.กม. (720.8 คน/ตร.ไมล์)
รหัสไปรษณีย์ : 76110
รหัสภูมิศาสตร์: 7607
ที่ตั้งที่ว่าการ: ที่ว่าการอำเภอบ้านแหลม เลขที่ 20/10 หมู่ที่ 4 ตำบลบ้านแหลม อำเภอบ้านแหลม จังหวัดเพชรบุรี 76110
 ส่วนหนึ่งของสารานุกรมประเทศไทย
ระวังสับสนกับ สถานีรถไฟบ้านแหลม
บ้านแหลม เป็นอำเภอหนึ่งในจังหวัดเพชรบุรี ซึ่งได้รับพระกรุณาโปรดเกล้าฯ พระราชทานนามอำเภอว่า "อำเภอบ้านแหลม" จากพระบาทสมเด็จพระจุลจอมเกล้าเจ้าอยู่หัว เมื่อวันที่ 9 พฤษภาคม พ.ศ. 2447 หลังจากที่เคยได้รับการจัดตั้งแล้วถูกยุบรวมกับอำเภอเมืองเพชรบุรี
บ้านแหลมเป็นที่ตั้งของนาเกลือที่มีพื้นที่ใหญ่ที่สุดในประเทศไทย โดยคิดเป็นร้อยละ 47 ของนาเกลือทั้งประเทศ
ที่ตั้งและอาณาเขต

อำเภอบ้านแหลมตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภออัมพวาและอำเภอเมืองสมุทรสงคราม (จังหวัดสมุทรสงคราม)
ทิศตะวันออก จรดอ่าวไทย
ทิศใต้ ติดต่อกับอำเภอเมืองเพชรบุรี
ทิศตะวันตก ติดต่อกับอำเภอเมืองเพชรบุรีและอำเภอเขาย้อย